Δημιουργία εκπαιδευτικού υλικού επαυξημένης πραγματικότητας για την αξιολόγηση γνώσεων αλλόγλωσσων μαθητών στην ύλη της χημείας Α’ Λυκείου και αποτίμηση του
Creators: name: Μανωλοπούλου, Σοφία Ευαγγέλου
Publisher: name: Aristotle University of Thessaloniki
Year: 2023
Subjects: Πρόγραμμα Augmented Assessment
Επαυξημένη Πραγματικότητα
Συμπεριληπτική εκπαίδευση
Εναλλακτική σχολική αξιολόγηση
Augmented Assessment program
Augmented Reality
Inclusive education
Alternative school assessment

description: Η παρούσα διπλωματική εργασία εκπονήθηκε στο πλαίσιο του Προγράμματος Μεταπτυχιακών Σπουδών «Μοριακός Σχεδιασμός και Μοντελοποίηση – Χημική Εκπαίδευση» με ειδίκευση «Χημική Εκπαίδευση και Τεχνολογίες Πληροφορικής και Επικοινωνίας» του Τμήματος Χημείας του Αριστοτελείου Πανεπιστημίου Θεσσαλονίκης. Είναι εμπνευσμένη από το χρηματοδοτούμενο πρόγραμμα Erasmus+ “Assessing newly arrived migrants’ knowledge in Science and Math using augmented teaching material - Augmented Assessment ” και σκοπός της είναι η διατύπωση συγκεκριμένης πρότασης για την βελτίωση της αξιολόγησης των υφιστάμενων γνώσεων των νεοαφιχθέντων μεταναστών στην Ελλάδα, ώστε να συμπεριληφθούν αποτελεσματικότερα στο εκπαιδευτικό σύστημα, αλλά και για την αξιολόγηση μαθητών γενικότερα, δημιουργώντας εκπαιδευτικό υλικό βασισμένο στην επαυξημένη πραγματικότητα. Το γνωστικό πεδίο είναι η Χημεία και το επίπεδο γνώσεων προς αξιολόγηση είναι αυτό της Α’ Λυκείου. Επιμέρους στόχοι της είναι να αξιολογηθεί το εκπαιδευτικό αυτό υλικό διερευνώντας τις απόψεις εκπαιδευτικών και μαθητών έπειτα από μια πιλοτική εφαρμογή του στους τελευταίους. Αρχικά, πραγματοποιήθηκε βιβλιογραφική ανασκόπηση πάνω στις μεταναστευτικές εκπαιδευτικές πολιτικές που ακολούθησε η Ελλάδα ανά καιρούς, στα διάφορα προβλήματα που προέκυψαν και γίνεται διασαφήνιση της έννοιας της συμπερίληψης ως πολιτική που είναι αναγκαία στον πολυπολιτισμικό Ελλαδικό χώρο. Διερευνήθηκε, ακόμη, η Επαυξημένη Πραγματικότητα σαν όρος αλλά και στο κατά πόσο μπορεί να βοηθήσει στην εκπαιδευτική διαδικασία. Έπειτα, διαμορφώθηκαν 15 βίντεο – ερωτήσεις βασισμένες στην εξεταστέα ύλη που προτείνει το Υπουργείο. Τέλος, έγινε αποτίμηση των ερωτήσεων με ποσοτική έρευνα. Στην έρευνα συμμετείχαν 90 άτομα, εκ των οποίων οι 56 είναι εκπαιδευτικοί Φυσικών Επιστημών της δευτεροβάθμιας εκπαίδευσης που εργάζονται σε σχολεία και φροντιστήρια μέσης εκπαίδευσης και 34 μαθητές Α’ Λυκείου που έχουν διδαχτεί το περιεχόμενο. Ως ερευνητικό εργαλείο για τη συλλογή των δεδομένων χρησιμοποιήθηκε το ερωτηματολόγιο με 24 ερωτήσεις για τους εκπαιδευτικούς και 20 για τους μαθητές, κυρίως κλειστού τύπου κλίμακας Likert, με σκοπό να εξεταστούν και να απαντηθούν τα ερευνητικά ερωτήματα που διατυπώθηκαν. Τα αποτελέσματα της έρευνας έδειξαν ότι τα βίντεο απαιτούν κάποιες τροποποιήσεις, ωστόσο κέντρισαν το ενδιαφέρον τόσο των εκπαιδευτικών όσο και των μαθητών.
description: This master thesis was prepared within the framework of the master’s Program "Molecular Design and Modeling - Chemical Education" in the direction of "Chemical Education and Information Technology and Communication Technologies" of the Department of Chemistry of the Aristotle University of Thessaloniki. This thesis is inspired by the funded Erasmus+ program "Assessing newly arrived migrants' knowledge in Science and Math using augmented teaching material - Augmented Assessment" and its main purpose is to formulate a specific proposal for improving the assessment of the existing knowledge of newly arrived immigrant students in Greece, so that they can be more effectively included in the educational system of our country, but also for the assessment of students in general, by creating educational material based on augmented reality. The field is Chemistry and the level of knowledge to be evaluated is the first grade of high school. Its individual goals are to evaluate this educational material by investigating the opinions of teachers as well as students after a pilot application of it to the latter. Initially, a bibliographic review was conducted on the immigrant education policies followed by Greece over time, on the various problems that arose and the concept of inclusion as a policy that is necessary in the multicultural Greek area is clarified. Augmented Reality as a term was also investigated, but also to what extent it can help in the educational process. Then, 15 videos – questions were created based on the content of the first high school chemistry course that must be evaluated proposed by the Ministry. Finally, the questions were evaluated with quantitative research. 90 people participated in the research, of which 56 are secondary education teachers of Natural Science who work in secondary schools and tutoring schools and 34 high school students who have been taught the content of the course. A questionnaire with 24 questions for teachers and 20 for students, mainly closed-type using Likert scale, was used as a research tool to collect the data in order to examine and answer the research questions that were formulated. The results of the survey showed that the videos require some modifications, but they attracted the interest of both teachers and students.